มันนี่ทูเดย์
สพพ.จับมือเอดีบี
16 ต.ค. 2558

สพพ.จับมือเอดีบี
นายอภิศักดิ์ ตันติวรวงศ์ รมว.คลัง เปิดเผยภายหลังเป็นประธานในพิธีลงนามแนวทางหุ้นส่วนการพัฒนาเพื่อร่วมกันดำเนินโครงการความร่วมมือต่างๆ ทั้งระดับประเทศและภูมิภาคระหว่างสำนักงานความร่วมมือพัฒนาเศรษฐกิจกับประเทศเพื่อนบ้าน (สพพ.) และธนาคารพัฒนาเอเชีย (เอดีบี) ว่า การลงนามครั้งนี้จะช่วยให้การแลกเปลี่ยนข้อมูลและความรู้ รวมถึงการสนับสนุนด้านต่างๆ โดยเอดีบีมีความสนใจในการลงทุนในภูมิภาคนี้  
นายเนวิน สินสิริ ผู้อำนวยการ สพพ. กล่าวว่า การร่วมลงนามครั้งนี้เพื่อดำเนินโครงการลงทุนต่างๆ ร่วมกัน ทั้งระดับประเทศและภูมิภาค โดยเฉพาะโครงการขนาดใหญ่ที่ต้องร่วมลงทุนระหว่างประเทศ ซึ่งที่ผ่านมารัฐบาลได้ร่วมลงทุนใน 2 ประเทศ คือ สปป.ลาวและเมียนมา โดยจะลงทุนในโครงการสาธารณูปโภคชุมชนเมือง ระบบไฟฟ้า ระบบประปา 
สำหรับการลงทุนระหว่างประเทศในปีงบประมาณ 2558 ที่ผ่านมา สพพ.ได้ของบประมาณจากรัฐบาล 1.4 หมื่นล้านบาท เพื่อลงทุนโครงการก่อสร้างถนน สายหงสา-เชียงแมน วงเงิน 1,970 ล้านบาท ที่เหลือเป็นโครงการอื่นๆ ขณะที่ในปีงบประมาณ 2559 ได้ของบประมาณเพิ่มเติมอีก 300 ล้านบาท ลงทุนพัฒนานครหลวงเวียงจันทน์ เพื่อจัดงานแข่งขันกีฬา และโครงการหนองเอี่ยน-สตึงบท 900 ล้านบาท